**Műszaki tartalom beszerzési igényhez**

**szállítás, fuvarozás**

**Igény sorszáma:**

**Igény megnevezése:**

A MIVÍZ Kft szolgáltatási területén a MIVÍZ Kft. által végzett ivóvíz építés-rekonstrukciós, valamint hibaelhárítási munkákhoz kötődő szállítási, fuvarozási feladatok elvégzése.

**Feladat leírása / műszaki tartalom:**

Miskolc város közigazgatási területén a kötelező közüzemi ivóvíz ellátással, szennyvíz- elvezetéssel és tisztítással kapcsolatos feladatokat a MIVÍZ Kft. látja el. A pályáztatott feladatok a közüzemi vízhálózat hibaelhárításához, másodsorban ütemezett építési munkákhoz (vízhálózat rekonstrukció, helyreállítás), harmadrészt közműves szolgáltatást érintő katasztrófahelyzetekhez kapcsolódó szállítási, fuvarozási feladatokhoz kapcsolódnak.

A feladatot Miskolc Megyei Jogú Város (beleértve Bükkszentlászló, Ómassa, Újmassa, Lillafüred, Alsó- és Felsőhámor, Pereces, Lyukóvölgy és Lyukóbányatelep, Komlóstető, Tapolca, Hejőcsaba, Görömböly, Szirma, és Martinkertváros településrészek) közigazgatási területére vonatkoznak.

**Feladat meghatározása:**

Az alvállalkozó szállítási feladatait a megkötött szerződés alapján a következő feltételekkel köteles végezni, melyre a Megrendelő szállítási feladatokkal megbízott, kijelölt alkalmazottja utasítja és a megrendelt szállítási feladatok teljesítését fuvarlevélen igazolja:

* A szállítási feladatok elvégzése a Megrendelő rugalmas (ütemezett feladatok ellátása) és folyamatos műszakrendjéhez igazodóan (hibaelhárítás) – melybe beleértendőek a műszakrendbe beleeső pihenő és munkaszüneti napok is - valamennyi naptári napon 07:00-19:00 között az értesítést követően azonnali kivonulással a megadott munkaterületre.
* A fenti munkaidőn túl, este 19:00 és 22:00 között külön megrendelés esetén 60 percen belül megkezdett kivonulással,
* Este 22:00 és reggel 07:00 közötti időszakban általában reggel 07:00 kor megkezdett kivonulással, nagyfokú veszélyhelyzet /havária/ kialakulása esetén külön megrendeléssel 120 percen belül.
* A Megrendelő műszakrendje szerinti készenlétes napok alkalmával 07:00-19:00 között külön megrendelés esetén 60 percen belül megkezdett kivonulással.

A fentiek biztosítása érdekében az Ajánlattevő/Alvállalkozó készenléti szolgálatot köteles tartani munkaidőn túl az alábbiak szerint:

* Diszpécser szolgálat vezetékes vagy mobiltelefon, valamint e-mail elérhetőséggel, minden naptári nap 0-24 óráig,
* Tehergépjármű vezető, 1 fő minden naptári nap a munkaidőn kívüli időszakokban,

**A feladat elvégzésének időbeli hatálya:**

A szállítási feladatok végzésére kötendő szerződés időtartama 12 hónap.

**Ajánlattevők részére előírt további feladatok, előírások:**

Gazdasági alkalmasság:

* Utolsó két lezárt évben összesen 100 MFt árbevétel,
* Utolsó két lezárt év gazdasági mérleg eredménye pozitív vagy 0,
* 30 napnál nem régebbi adóigazolás köztartozásmentes státuszáról vagy nyilatkozat arról, hogy az Ajánlattevő szerepel a köztartozásmentes adózói adatbázisban.

Műszaki alkalmasság:

* Rendelkezzen minimum 4 db, saját üzemeltetésben lévő tehergépjárművel az alábbi specifikáció szerint:
	+ érvényes műszaki vizsga, forgalmi rendszám megléte kötelező,
	+ a saját üzemeltetésében lévő tehergépjárművek forgalmi engedélyének másolata,
	+ 4x2 kivitel,
	+ minimum 1db összkerékhajtású kivitel,
	+ 3 irányba billenthető plató,
	+ platóméret: 5 – 8 m3 között,
	+ raksúly: 9 – 12 t között,
	+ össztömeg 20 t alatt (minimum 15t)
* Az Ajánlattevő/Vállalkozónak rendelkeznie kell nem veszélyes hulladék szállításra és hasznosításra vonatkozó hulladékgazdálkodási engedéllyel (építési-, bontási hulladék), a szolgáltatás végzéséhez használt gépjárművek regisztrálva legyenek a feladat ellátására.
* Hulladék szállításra és hasznosításra vonatkozó hulladékgazdálkodási engedélyt az ajánlatkérés mellékleteként csatolni szükséges, ennek hiányában az ajánlat érvénytelennek minősül.
* Az Ajánlattevőnek rendelkeznie kell a tehergépjárművek vezetésére szakképzett, főállású munkavállaló személyzettel (tehergépkocsi vezetők),
* Ajánlattevő/Alváll alkozó vállalja, hogy a Megrendelő a meghatározott szállítási, fuvarozási feladat teljesítéséhez szivargyújtóról üzemeltethető GPS helymeghatározó készülék elhelyezését írja elő, úgy azt Ajánlattevő/Alvállalkozó átveszi és a teljesítés során alkalmazza azzal, hogy kifejezetten hozzájárul az éppen aktuális helyzetének az eszköz alapján a Megrendelő által történő ellenőrzéséhez. Ajánlattevő/Alvállalkozó tudomásul veszi, amennyiben a GPS alapú ellenőrzésen rögzített adatok és a menetlevelén rögzített adatok között jelentős eltérés található, abban az esetben Megrendelő jogosult a GPS alapú ellenőrzés alapján igazolni az Ajánlattevő/Alvállalkozó teljesítését.

Referenciák:

Két évre visszamenőleg évi min. 10 000 m3 föld, törmelék, egyéb inert anyagok, és töltő anyagok fuvarozása mélyépítési tevékenység munkavégzéséhez kapcsolódóan.

**Megrendelői követelmények/elvárások:**

Hibaelhárítással, ütemezett építés, rekonstrukciós, illetve helyreállítással kapcsolatos gépi földmunkához kapcsolódó teherfuvarozás esetében az Ajánlattevőnek/Alvállalkozónak, a Megrendelővel egyeztetett munkaterületre kell felvonulnia és a szállítási feladatokat a Megrendelő utasításai alapján és helyszíneken elvégeznie. A vállalkozó minden esetben köteles a keletkezett inert hulladék rakományt a szennyvíztisztító telepen, az arra kijelölt helyen mérlegelni. Műszakbeosztáson kívüli időszakban (készenlét) történő munkavégzéssel kapcsolatban a telefonos egyeztetést követően az Ajánlatkérő/Megrendelő pótlólag írásos megrendelést is küld.

A reggeli feladat elosztás során kerül sor az egyes járművek napi feladat meghatározására, illetve az arra jogosult kapcsolattartó személyek az egyes hibaelhárítási, építés-rekonstrukciós, helyreállítási és egyéb feladatok keletkezésének megfelelően élőszóban, illetve telefonon instruálják a járművek vezetőit.

Az elvégzett fuvarok igazolására a szabályosan kitöltött menetlevél szolgál, melyet az adott feladat felelős irányítója ellenőrzést követően leigazol. Az elszámolt útvonal tekintetében a menetlevél mellett a GPS alapú nyomkövető rendszert, valamint az Ajánlattevőnek/Vállalkozónak a telephelyéről történő kiindulást és visszaérkezést kell figyelembe vennie.

A menetlevelek mellékletét kell képezzék a 15 tonna megengedett legnagyobb össztömeget meghaladó járművekkel, jármű szerelvényekkel végzett ömlesztett áru szállításhoz, fuvarozáshoz, használatos sorszámozott nyilatkozat a 261/2011 (XII.7.) kormányrendelet alapján a szállított töltőanyagokról, valamint a lerakóhelyi mérlegjegyekről. A bemutatott dokumentumok igazolását a Mivíz Kft. erre kijelölt munkavállalója aláírásával igazolja.

Számlázás tárgyhót követően összesítve történik. A számla mellékeltét képezi az elszámolás összesítő táblázat a havi igazolt teljesítményekről, valamint a fentebb felsorolt és igazolt dokumentumok (fuvarlevelek, 261/2011 (XII.7.) kormányrendelet alapján kiállított nyilatkozatok, szállítólevelek, GPS rendszerből kinyert Társaságunk részére végzett szállítási, fuvarozási idősorok, mérlegjegyek), amelyek teljesítését a Mivíz Kft. erre kijelölt munkavállalója aláírásával igazolja.

**Ajánlattevőnek/Vállalkozónak ajánlatot kell adnia a kiírásban meghatározott járművekkel végzett szállítás, fuvarozás szolgáltatás állásidőre, helyszínen tartás (Ft/óra) és km díjra (Ft/km) vonatkozóan.** **Az ajánlatot 1db teherautóra vetítve 36 km átlagos km díjra és 3 óra állásidőre (helyszínen tartás) kérjük megadni. Az ajánlatot Nettó árban kérjük megadni!**